《生女》
宋代·林光朝

贫家生一女，蟋蟀催寒杵。
富家生一女，煖风来玉树。
富家生女才及笄，阿官门前筑新堤。
贫家不生女，饭牛小儿安得妻。
荆钗玉珰各随分，醉中之天无高低。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。